b'\n_START_ARTICLE_\nSelv\xc3\xadk\n_START_PARAGRAPH_\nSelv\xc3\xadk er en lille bugt p\xc3\xa5 sydsiden af S\xc3\xb8rv\xc3\xa1gsfj\xc3\xb8r\xc3\xb0ur. Det ligger omkring 1 km vest for bygden S\xc3\xb8rv\xc3\xa1gur._NEWLINE_Fra 1902 til engang i 1920erne l\xc3\xa5 der en hvalstation med trankogeri i Selv\xc3\xadk, bygget af norske hvalfangere. Nordm\xc3\xa6ndene kom til S\xc3\xb8rv\xc3\xa1gur i marts eller april 1902, de ankom med fragtskibet "Viking" og den norske hvalfangerb\xc3\xa5d "Norddeble". Trankogeriet var alleree i gang i 1902. Senere byggede de et andet hvalfangerskib, som de d\xc3\xb8bte Selv\xc3\xadk efter bugten, og de fangede hvaler med dette skib og bragte dem til hvalstationen i Selv\xc3\xadk. der var andre hvalkogerier p\xc3\xa5 F\xc3\xa6r\xc3\xb8erne p\xc3\xa5 denne tid. Mellem 1893 og 1905 blev der etableret syv hvalstationer p\xc3\xa5 F\xc3\xa6r\xc3\xb8erne. Disse var beliggende i Selv\xc3\xadk, Lopra, Gj\xc3\xa1noyri, Nor\xc3\xb0depil, Funningsfj\xc3\xb8r\xc3\xb0ur, Signab\xc3\xb8ur og Vi\xc3\xb0 \xc3\x81ir.'